JohanHeinsen/ENO huggingface dataset:
Aalborgs Stifts Adresseavis, 1824-10-28
Auctioner. Onsdagen den 3die November førstkommende Kl. 11 Formiddag, bliver efter Vedkommendes Begjering, afholdt Auction paa Kliim Strand, i Hanherred, over 72 Stkr. Fyrre Bielker, indstrandet med Galeasen Adelheid fra Stettin. Lysthavende indbydes. Han-Herredernes Contoir paa Aagaard, den 25de October 1824. Kjer, constitueret Auctions-Directeur.
Aalborgs Stifts Adresseavis, 1824-10-28
Torsdagen den 9de December førstkommende om Formiddadagen Kl. 10, bliver, ifølge det høikongelige Rentekammers befaling, Villestrup Hovedgaard, i Hindsted Herred, Aalborg Amt, ved offentlig Auction paa selve Hovedgaarden, opraabt med sine tilliggende Ager: Eng- og Hedejorder, af Hartkorn Ager og Eng 22 Tdr. - Skpr. 2 Fkr. - Alb., samt Korntiender, som i Kjærven oppebæres, af 75 Tdr. 1 Skp. 2 Fkr. : Alb. tiendeydende Hartkorn, til Bortforpagtning i 10 Aar fra 1ste Mai 1825 til 1ste Mai 1835, med eller uden Opsigelse, imod Afgift, paa høibemeldte Collegiums nærmere Approbation, alternativ, enten i Rigsbankpenge Sølv, eller i Korn, Rug, Byg og Havre, ligemeget af hvert Slags, der betales med Penge efter Viborg Stifts Capitelstaxt. Under Hovedgaarden drives 10 Vænge, hver paa 16 a 18 Tønder Land, ved 43. hoveriegjørende Bønder, som derforuden tilligemed Fribønderne besørge Høebjergningen. Udenfor Hoveriet er 16 a 20 Tønder Land og nogen Høeslet, der tillige følger under Forpagtningen, foruden en Deel af Hovedgaardens Hauge og Boepæl i Hovedbygningen. Det Arbeide, Huusmændene skulle forrette, overdrages ogsaa Forpagteren. Endvidere medfølger af Gaardens Besætning: 2de Dragon=Heste og 6 Malkekoer. Conditionerne ere forøvrigt 14 Dage fra Datum til Lysthavendes Eftersyn henlagde: i Aarhuus hos Hr. Gjæstgiver Schucani, i Randers hos Hr. Gjæstgiver Rydelle i Aalborg hos Hr. Gjæstgiver Brunnes, i Viborg hos Hr. Gjæstgiver Brønnum og paa Villestrup hos Hr. Forvalter Tommerup, som tillige paaviser Eiendommene. Ernstpriis den 26de October 1824. Nissen.
Aalborgs Stifts Adresseavis, 1824-10-28
Jfølge Vedkommendes Begjering bliver den Kjøbmand og Gjæstgiver Mads Tropp tilhørende og paa denne Byes Torv beliggende Gaard No. 36, med Hauge og Grundsted, samt de til Gaarden udlagte Lodder i Byens forrige Fælleds Jorder, Kjær og Grønmarken, stillet til offentlig Auction Onsdagen den 10de, 17de og 24de November førstkommende, hver Dags Eftermiddag Kl. 2. De 2de første Auctioner afholdes paa Raadstuen og den 3die, hvorved Eiendommen, om antageligt Bud skeer, agtes absolubortsolgt, i den sælgende Gaard.
Aalborgs Stifts Adresseavis, 1824-10-28
Gaarden som er een af de smukkeste i Byen, er, formedelst sine fortrinlige Lofter og Pakhuse, særdeles vel skikket til Kjøbmandsgaard, ligesom Forhuset afgiver en god og beqvem Boepæl. Conditionerne, som paa Auctionsstedet bekjendtgjøres, ere forinden til Eftersyn paa Undertegnedes Contoir. Thi ville Lysthavende behagelig give Møde. Nyekjøbing paa Morsøe den 23de October 1824. Rummelhoff. Auctions-Directeur.
Aalborgs Stifts Adresseavis, 1824-10-28
Onsdagen den 10de November førstkommende, Kl. 10 Formiddag, bliver i Følge Forlig og Udlæg foretaget offentlig Auction hos Selveiergaardmand Jens Thomsen Kragdahl i Sortheden, i Venneberg Sogn, over hans paaboende Gaard, staaende for Hartkorn 5 Tdr. 2 Skpr., samt den udlagte Jnd og Udboe, hvoriblandt 2 Jern Bilæggere, et Stueuhr, Sengeklæder, Kjøkken- og Bryggerredskaber, 1 ny Kobberkjedel paa 1 Td. Rum, Gaards- og Avlsredskaber, saasom 1 Plov, 5 Harver, Vogne, og endelig Heste, Køer, Faar, m. v. Gaardens Bygninger ere ganske nye, smukt opførte, Vaaningshuset med murede Vægge, og vel indrettet, endog for en Familie uden for Bondestanden. - Gaarden ligger beqvemt i Eiendommene, som ere gode og i hvilke haves Tørveskiær i Overflødighed. Der kan ved samme holdes 4 Heste, 14 a 16 Fæekreature og 20 Faar, da ogsaa Høeavlet er godt. Den kan strax tiltrædes, og agtes ved denne Auction absolut bortsolgt. Hiørring den 17de October 1824. S. Poulsen.
Aalborgs Stifts Adresseavis, 1824-10-28
Den Major Fischer Benzon paa Kokkedahl forhen efter Kjøbecontract, nu den Kongelige Kasse ifølge Eiendomsdom, tilhørende Gaard i Attrup Bye, Torslev Sogn, staaende for Hartkorn 7 Tdr. 2 Skpr. 2 Fdkr. 2 Alb., stilles til 3de Auctioner, som holdes Torsdagene den 18de November, 2den og 16de December førstkommende, hver Dags Formiddag Kl. 11, de 2de Første paa Aagaard og den Sidste i Gaarden; hvilket herved til Lysthavendes og andre Vedkommendes Efterretning bekjendtgjøres, alt ifølge det Kongelige Rentekammers Skrivelse af 4de i f. M. Hanherredernes Contoir paa Aagaard den 17de Octbr. 1824. Kjer. constitueret Auctions-Directeur.
Aalborgs Stifts Adresseavis, 1824-10-30
Udlandet.
Aalborgs Stifts Adresseavis, 1824-10-30
Tyrkiet. Der indløbe bestandig flere Beretninger, der bekræfte den af Grækerne ved Stanchio over den ægyptiske Flaade, bundne Seier. Træfningen fandt Sted den 5te September. Den ægyptiske Flaade havde, som Nogle berette, trukket sig tilbage, som om den formedelst Pest var nødt til at vende tilbage til Alexandrien. Men da Adm. Miaulis bemærkede, at det kun var Krigslist, angreb han den, og, skjøndt hans Flaade var langt svagere, lykkedes det ham dog at adsprede Fjenden, efterat have opbrændt en Fregat, 2 Corvetter, en Brig og 14 Transportskibe. Andre berette, at der virkelig herskede Pest paa den ægyptiske Flaade og at dette forhindrede den tyrkiske Flaade fra at forene sig med den. Engellænderen Blaqviøre, der er kommen tilbage til Engelland, har ogsaa, uden at indlade sig i Details, bekræftet "Tilintetgjørelsen af den tyrkiske og ægyptiske Flaade." Det, som Man føier til disse Beretninger, at Capudan=Paschaen er død af Ærgrelse herover, og at Jsmail Gibraltar har mistet Livet i Slaget, tør Man for det Første neppe fæste Liid til. J Nauplion har Man høitideligholdt Grækernes Seier over Tyrkerne ved Samos. Det græske Blad, Lovens Ven, leverer en Fortegnelse paa de europæiske Skibe, der have tjent som Transportskibe ved det ægyptiske Flaade, hvoraf Man seer, at der har været 26 under engelsk Flag (men deriblandt, tilføier et engelsk Blad, var kun een engelsk Capitains Navn, de Øvrige vare italienske og Slaviske Navne), 35 under østerrigsk, 17 under spansk, 4 under russisk Flag og eet sardinsk, et toskansk, og eet amerikansk Transportskib. -
Aalborgs Stifts Adresseavis, 1824-10-30
Ogsaa fra Fastlandet meldes om Tyrkernes Nederlag, nemlig at Capt. Dyovounitis har vundet en betydelig Seier over Derwisch=Pascha ved Amplane efter halvtiende Times Fægtning, at Odyssens har vundet endnu betydeligere Seire ved Thermopylerne, og endelig at General Gouras har bragt Omer=Pascha med 4000 Mand til en ordentlig Træfning ved Marathon, og har ved Hielp af den i Nødens Stund med 250 Mand Forstærkning ankomne Oberst Eumorphopulos fuldkommen slaget ham efter 12 Timers Arbeide, endskjøndt Hellenernes Magt i det Hele kun bestod af 550 Mand, men, siger han, vi vare Græker og stode paa Marathon." Fjenden mistede 700 Mand Døde, en uhyre Mængde Saarede, 4 Standarter og et umaadeligt Bytte. Den græske Leier ved Gastuni bestaaer af 14000 Mand under Giorgios Sessinis hvorved og Constantin Botzaris befinder sig med 250 Sulioter. Er Man først vis paa, at Ægypterne ikke komme til Morea, saa skulle disse Tropper an endes til, for Alvor at beleire Patra, Koron, Modon, Lepanto. Den 80aarige Varvaki, født paa Jpsara, skal være ankommen til Nauplion med sine Skatte, for at opofre dem og Resten af hans Liv til hans Fædrenelands Forsvar.
Aalborgs Stifts Adresseavis, 1824-10-30
Den græske Regjering har udstædt en Proclamation til Admiralerne, Capitainerne og Søefolkene paa den græske Flaade, hvori den yttrer sin Glæde over deres Heltegjerninger, og det Haab, at de ved fortsat Enighed ville vinde Seire, der ere endnu mere glimrende. Den advarer dem for det Kunstgreb af Tyrkerne, at de have rigt Bytte ombord paa deres Skibe for at lokke dem til at beskjæftige sig dermed, at de imidlertid desto lettere kunde overvinde dem. Den besværger dem i Guds Navn og ved deres Kjerlighed til Fædrenelandet ikke at lade deres Jver kjønnes, eller deres Enighed forstyrres, og forsikkrer dem til Slutningen, at den har Midler nok i Hænderne til at belønne dem, der adlyde Øvrigheden, eller udmærke sig ved Heltegjerninger, men at den og vil vide at straffe de Ulydige. - J Breve, fra de joniske Øer klages over Oberst Stanhope, som den, der kun havde Regjeringstheorien i Hovedet, og havde forhindret den græske Sags virksomme Fremgang, saa at ogsaa paa hans Raad Udbetalingen af det brittiske Laan er bleven forsinket, hvilket og var Skyld i Jpsaras Ulykke &c.
Aalborgs Stifts Adresseavis, 1824-10-30
Blandinger. Handelskammeret i Amsterdam har bekjendtgjort under 15de d. M., at, da Regjeringen i Algier har yttret et fjendtligt Sindelag, vil der i Midten af November til Bugten ved Gibraltar ankomme en Fregat og en Brig, for at convoyere de nederlandske Koffardieskibe gjennem Middelhavet, hvorfor de Skibe, som ere bestemte derhen, skulle inden denne Maaneds Udgang forsamle sig i Vliessingen, for under bemeldte Fregats Convoi at tiltræde deres Reise.
Aalborgs Stifts Adresseavis, 1824-10-30
En Søn af den berømte Pædagog Salzmann befinder sig, som det hedder, paa en naturvidenskabelig Reise i det Jndre af Africa.
Aalborgs Stifts Adresseavis, 1824-10-30
Af de nu trykte Forhandlinger angaaende Slavehandelens Afskaffelse, sees, at over 800,000 sorte og anderledes farvede Mennesker endnu bære Trældomslænker i de engelske Besiddelser.
Aalborgs Stifts Adresseavis, 1824-10-30
Fædrelandet.
Aalborgs Stifts Adresseavis, 1824-10-30
Kjøbenhavn. Den 21de October blev Contreadmiral Hans Christian Sneedorff, Kammerherre, Commandeur af Jernkroneordenen, Ridder af Dannebrogen og af Æres legionen samt Dannebrogsmand, med et meget stort Følge begravet. J en Tid af 35 Aar virkede den Afdøde med Nidkjærhed og utrættelig Jver for Søecadet-Corpset, hvis Chef han var i 27 Aar. Sneedorff var født 1759 og gjorde sig allerede tidligt bekjendt som talentfuld Digter, især ved den berømte Romance: "Hr. Henrik han sidder saa tankefuld, som han skrev som en Mindesang over den store Henrik Gerner. Hans Liig blev bisat i Holmens Kirke, hvor Provst Holm holdt en Tale over ham; for og efter Talen bleve Sange afsjungne.
Aalborgs Stifts Adresseavis, 1824-10-30
I Kjøbenhavn har i de sidste Dage fundet en ikke ubetydelig Omsætning Sted med Kornvare. Jsær har Byg været Gjenstand for Søgning, og der er solgt meget betydelige Partier af denne Kornsort til Priis af 3 Mk. Hamb. Bco pr. Tønde af det svære og 2 Mk. 12 s. Hamb. Bco. af det lettere Korn, eller i vore Rigsbankpenge 13 a 14 Mk. Tønden.
Aalborgs Stifts Adresseavis, 1824-10-30
Collegialtidenden meddeler paa 1 1/2 Ark den allernaadigst confirmerede Fundats for det paa nye i Virksomhed satte geistlige Brandsocietet i Siellands Stift, for Meubler og Effecter med andet mere, hørende til Jndboe og Udboe, samt hvad iøvrigt deri kan assureres. Rasphuus=Livsfange Lorenz Nielsen er for morderisk Overfald paa Opsynsmand Michel Jensen ved Høiesteret dømt til at kagstryges, brændemærkes paa Panden samt derefter hensættes til Arbeide paa Livstid i Rasphuset, hvorhos der iøvrigt med ham bør forholdes efter Forordningen af 18de December 1767. Cours den 26de October. Hamb. 2 M. 233, a vista 236. Spec. 238. - Specier solgtes til 14 Rbmk. 4 1/2 s. Disconto 5 pC. - 4 pCt. Kongelige Obligationer (uden Renter) 94 1/2 a 95. Nationalbank-Obligationer (af Laanet 4de Februar 1820, uden Renter) 100 1/2 a 101 Rbd. r. S. eller 120 Rbd. Sedler pr. 100 Rbdlr. r. S. Hamborger, Laan af 1819. 3000 Bcomk. 98. Dito 4000 Bcomk. 98. - 6 pC. norske Obligationer ved Hambro & Søn 104 1/2 a 105. Norske Speciessedler pr. 10 Specier 16 1/2 a 16 1/8. - Svenske Sedler 55. - Asiatiske Actier. 93.
Aalborgs Stifts Adresseavis, 1824-10-30
Hamborg den 25de October. St. Petersborg 8 1/2. - London 36, 2. - Lissabon 37 1/2. - Amsterdam k. S. 1043. 2 M. 105 1/2. - Kjøbenhavn k. S. 237 1/2. - Specier 1 1/4 A. Lemvig, den 25de October.
Aalborgs Stifts Adresseavis, 1824-10-30
Den 19de Dennes Morgen Kl. 6 indstrandede ved Fjaltring Strand, 2 Miil her fra Byen, Briggen Fortune, ført af Capitain John Mitschill, kommende fra Licht i Skotland, ballastet med Sand og Steen, og var bestemt til at tilbageføre Tømmer. Da Veiret i Dag er taalelig og Vinden østlig, er der Haab om, at Skibet med sin fulde Takkelage vil kunde bjerges, især da det staaer heelt oppe paa Land. Mandskabet, der bestaaer af 9 Mand, ere alle bjergede. - Paa samme Tid som dette Skib indstrandede, saaes tæt under Land 3 andre store Skibe, hvilke dog alle lykkelig undgik Faren. - Ligeledes indstrandede i Gaar Middags 5 Miil nordligere ved Agger en svensk Skonnert, der kom fra Hull og skulde gaae til Gothenborg, hvor Skibet hørte hjemme; men da Vinden var for haard, er Ladningen, som bestod af 1200 Tdr. Salt ubjerget og Skibet sønderslaget. - Alt Mandskabet blev reddet. -
Aalborgs Stifts Adresseavis, 1824-10-30
Den 21de Dennes, om Formiddagen Kl. 9, indstrandede sønden for Faltring et preussisk Galeaseskib, ført af Capt. H. Pagels, kommende fra Rotterdam, bestemt til Stralsund, hvor det hørte hjem, med Ballast, Steen og Sand. Skibsmandskabet, 5 i Tallet, bleve bjergede tilligemed Skibets Takkelage og øvrige Jnventarium.
Aalborgs Stifts Adresseavis, 1824-10-30
Aalborg
Aalborgs Stifts Adresseavis, 1824-10-30
Hs. Majestæt vor allernaadigste Dronnings og Hs. Kongelige Høiheds Kronprindsessens høie Fødselsdag den 28de d. M., høitideligholdtes her i Byen paa sædvanlig Maade. Om Formiddagen var stor Parade af 3die jydske Jnfanterieregiment, hvis Musik om Aftenen hørtes i Gaderne. J Klubben Enigheden var Bal og Spiisning. Ved Bordet blev udbragt Skaaler for Hs. Majestæt Dronningen og Hs. Kgl. Høihed Kronprindsessen. Ballet vedvarede til næste Dags Morgen.
Aalborgs Stifts Adresseavis, 1824-10-30
Den 25de October forliste paa Nordmanshage Baadfører, Mads Frederiksen fra Callundborg, ladet med Hvede. Liste over de til Hals indkomne og afseilede Skibe. Den 25de October. Jndkomne, Skipper R. J. Christensen, fra Bandholm. L. S. Søderlindt fra Malmøe. Den 26de. Jndkomne, J. C. Graven fra Newcastle. L. Andersen og P. Andrea fra Nakskou. N. C. Koefoed fra Kjøbenhavn. O. H. Brandt fra Kiel. Den 27de. Jndkomne, P. Hansen fra Flensborg. R. Løve, fra Nestved. Jsak Nielsen og J. C. Stockel fra Kjøbenhavn. Afseilede, J. Skou til Aarhuus. P. Stougaard til Kjøbenhavn. Den 28de. Afseilede, J. Christensen til Mariager. S. Willumsen til Kjøbenhavn. H. Sommer til Rotterdam. Skibe, ind- og udclarerede ved Aalborg Toldkammer.
Aalborgs Stifts Adresseavis, 1824-10-30
Den 28de October. Jndclarerede, Skipper R. Løve fra Nestved med Hvede og Hørfrøe. J. C. Graven fra Neucastlemed Steenkul m.m. - Udclarerede, Skipper K. Hansen H. Olsen og S. C. Madsen til Østerriisøer med Korn og Fedevare. H. Petersen til dito med Kornvare og Smør. J. J. Bond til Sønderborg med Ballast. L. Tangaard til Aarhuus med tomme Foustager og Kasser. H. Kromann til Bandholm med saltede Sild og Fløttegods. J. C. Stougaard til Kjøbenhavn, med Byg m. m. Den 29de. Jndclarerede, Skipper J. Nielsen fra Kjøbenhavn med Salt og Stykgods. S. Larsen fra Helsingøer med Ballast. - G. Gundersen til Østerriisøer med Kornvare. O. Lydersen til Østerriisøer med Korn og Fedevare. S. Larsen til Gothenborg med Ballast. J. Christensen til Kjøbenhavn, med Rug, Uld, Smør og Talg m. m. Aalborg Kirker.
Aalborgs Stifts Adresseavis, 1824-10-30
Tyvende Søndag efter Trinitatis prædiker til Høimesse i Budolphi Kirke Hr. Dr. Claudi, i Frue Kirke Hr. Henneberg. - Aftensang i Budolphi Kirke Hr. Klokker Claudi, i Frue Kirke Hr. Blichfeld.
Aalborgs Stifts Adresseavis, 1824-10-30
Ægteviede. Den 30te October, Bøssemagersvend Chr. Wilsen og Pigen A. M. Olsen.
Aalborgs Stifts Adresseavis, 1824-10-30
Døbte. Den 24de October, Skoemagermester C. Thorups Datter, Dorothea; Fadd. Mad. Møller, Jfr. Vida, Skoemagermesterne, Hofmann, Thomsen C. Jensen, Høymark, Skræder Thorup, Skoemagersvend N. Andersen, Snedkersvend C. Jørgensen.
Aalborgs Stifts Adresseavis, 1824-10-30
Begravede. Den 25de October, Snedkermester Thy brings Søn, 3 Dage. Brolægger N. Kjøbenhavners Søn, 2 Uger. Den 28de, Vægter Jens Kjærsgaards Søn, 3 Uger.
Aalborgs Stifts Adresseavis, 1824-10-30
Ved Tallotteriets 1052de Trækning i Wandsbeck udkom: No. 73. 8. 63. 42. 87.
Aalborgs Stifts Adresseavis, 1824-10-30
Bekjendtgjørelser. Den til næstkommende Søndag berammede Forestilling kan, formedelst indtrufne Forbindringer, ikke gives.
Aalborgs Stifts Adresseavis, 1824-10-30
Directionen for det Dramatiske Selskab i Aalborg, den 28de October 1824.
Aalborgs Stifts Adresseavis, 1824-10-30
J Skolevæsenets Gaard ved Vesteraae kan den Leilighed som Skolelærer Larsen for Tiden beboer, faaes til Leie til nu anstundende Flyttetid. Ligeledes kunne samme Sted nogle Pakboder strax erholdes til Leie, om hvilket alt accorderes med Hr. Kjøbmand Lauritz Nørgaard. Skole=Commissionen i Aalborg den 27de October 1824. Foranlediget ved, at Madame Øllegaard i Begyndelsen, af indkommende Aar ophæver sin Skole, agter jeg fra Nytaar af at aabne en lignende og indbyder herved Forældre til at betroe mig deres Børn, hvorom behagelig med mig gjøres Aftale. Min Boepæl bliver omtrent midt i Byen. Aalborg den 29de October 1824. Ane Marie Brix. fød Bøggild. Thonboes bibelske Historie, som Jndledning til Religionsunderviisningen i Skolerne, Niende, efter det 3de aldeles uforandrede Oplag, 9 Ark, trykt paa hvidt Papiir, faaes nu til nedsat Priis, a Dousinet 4 Rbd., hos Rottbøll Sadolin, Boghandler og Bogbinder.
Aalborgs Stifts Adresseavis, 1824-10-30
Skipper Anders Holm, beliggende ved Toldboden, afseiler herfra til Kjøbenhavn den 2den November, hvortil medtages Fragtgods og Passagerer. Aalborg den 30te October 1824. Limlæder kjøbes og betales til høieste Priis af Hultin, junior.
Aalborgs Stifts Adresseavis, 1824-10-30
Jndustrie Udsalgs Boutik. Ligesom den indenlandske Jndustries Opmuntring og Fremme i Særdeleshed fortjener den yderste Opmærksomhed; ligesom den dristige Fabrikmand, den stræbsomme Huusmoder, den flittige Pige, den arbeidsomme Bonde, velvillige virke til et Maal, der er ligesaa hæderligt, som efter Tidsomstændighederne saa nødvendigt - saaledes har jeg ogsaa troet, ved at ansøge Hs. Majestæt om allernaadigst Tilladelse til, der i Aalborg at holde en Jndustri=Udsalgs=Boutik, at kunde virke saavel til mit eget som ogsaa til det Almindeliges Bedste, Det er en paa Kjendsgierninger grundet Erfaring, at mangen Huusmoder, mangen Pige o. Fl. er i Forlegenhed, hvor hun skal afsætte sine Lærreder, Tøier eller andre Huus- og Kunstflidsproducter, hvisaarsag et bestemt Afleverings- og Udsalgssted for slige Vare er iviefaldende fornødent. - Min Ansøgning til Hs. Majestæt er allernaadigst bevilget. Som en Følge heraf modtager jeg fra førstkommende November Maaneds Begyndelse til Forhandling enhversomhelst Ting der i videste Omfang kunde henregnes til indenlandsk Jndustrie, Huus eller Kunstflidsarbeide, saasom: fra Landets Fabrikker, Porcellain eller Steentøi, Karter, Handsker, Lak o. d. s., item: Lærreder, blegede eller ublegede, dito Dreiler, Bomulds=, Linned= eller Uldent=Garn &c.; endvidere. svede Gangklæder, brugte eller nye, Sengeklæder, Lagener, Tepper, Dækketøi, &c. &c. - Ved Jndleveringen maae Eierne nøiagtigen opgive til hvilken Priis og inden hvilken Tid (der dog ei maae være mindre end 14 Dage) de ønske Tingene skulle sælges. De erholde da fra Udsalgs Boutikken et Beviis, som de igjen indlevere, naar Tøiet enten som usolgt atter tilhændes dem, eller de derfor erholde den fastsatte, muligt endnu høiere Betaling, hvilken, ved at indføres i en dertil indrettet Protocol, forsaavidt Omstændighederne tillader det, med Vedkommendes Attest beviisliggen skal vorde opgivet. Af denne Betaling fratrækkes i Udsalgs=Provenuer 6 Procent. Det er forresten en Selvfølge, at jeg hjemler Kjøberne de kjøbte Ting; det kan saaledes være disse ligegyldig hvo Eieren er, som desuden skal være og forblive den største Hemmelighed. Nøiagtighed og Redelighed skal iøvrigt være Rettesnoren for min Handlemaade. J 10 Aar forestod jeg med Held en af mig stiftet Pigeskole. Den samme Tillid og Tiltroe jeg da nød og hidtil har nydt, tør jeg dristigen haabe hverken er, eller i nærværende Tilfælde nogensinde vil kunde tabes. Aalborg, den 2den October 1824. Johanne Marie Meyer, fød Wulff, boende ved Vesterport.
Aalborgs Stifts Adresseavis, 1824-10-30
Fredagen den 5te November næstkommende, Formiddag Kl. 10, bliver paa mit Contoir her i Byen afholdt en Skiftesamling i Skipper Christen Sørensens i Asaae opgivne Boe, ved hvilken Boets Vedkommende behageligen vilde give Møde. Sæbye den 23de October 1824. Boeck. Godt Svensk Maculatur No. 1, a Riset 6 Mk. 12 s., dito No. 2, 5 Mk. 12 s., stort Carduus No. 1, a Riset 7 Rbd., dito No. 2, a 4 Rbd. 72 s., Concert Papiir, a Riset 14 Mk., tages 3 Riis af Gangen, da 13 Mk. 8 s., blaat Voxlys og Chocoladepapiir a Riset 21 Mk., faaes hos Rottbøll Sadolin.
Aalborgs Stifts Adresseavis, 1824-10-30
Fiin Kieler Frugt og Gjemme Æbler faaes for billig Priis hos Skipper Brandt, beliggende ved Snorren. Bundtmager-Arbeide.
Aalborgs Stifts Adresseavis, 1824-10-30
Mit Oplag hos de Herrer Philipson & Lipmann i Aalborg er atter bleven forsynet med endeel smukke og moderne Vinterkaskjetter og Jagthuer af mange Sorter Skindarter, pelsforede Damestøvler og Ankelskoe af Fidtlæder og Sælskind, Dame=Modester- og Pallentiner, et velsorteret Partie Kaabe besætninger af mange Sorter Skind og Priiser. Fodposer og Reisestøvler, Fløiels-, Bombasings- og Voxdugs=Kasketter, som sælges til de billigste Priser, ogsaa bliver der antaget Bestillinger paa alt hvad der henhører til Bundtmager=Professionen, og bliver prompte besørget; gode Vare og reel Behandling indestaaer jeg for. Aarhuus den 9de October 1824. L. Michelsen. At der i Sagen No. 41 paa Høieste Rets Orden: "Krigsassessor Herman Schæffer, contra Professor Hans Christian Ørsted, Ridder af Dannebrogen og Dannebrogsmand, samt Justitsraad og Committeret i det Kongelige Rentekammer Lauritz Esmarchl, er i Høieste Ret Torsdagen den 14de October dette Aar afsagt saadan Dom: "Lands=Over, samt Hof= og Stads=Rettens Dom bør ved Magt at stand, Processens Omkostninger for Høieste Ret betaler Citanten til Contra-Citanterne med 100 Rbdlr., hvoraf Advocat Guldberg i Salarium tillægges 80 Rbdlr.; saa betaler og Citanten til Justits=Kassen, som Tabende, 5 Rbd., Alt Sølv; og at der ved den Kongelige Lands=Over- samt Hof= og StadsRets Dom af 6te October f. A. saaledes var kjendt for Ret: De af Hoved-Citanterne Professor Hans Christian Ørsted, Ridder af Dannebrogen, samt Justitsraad og Committeret i det Kongelige Rentekammer, Lauritz Es march, paaankede Udladelser i det under Sagen fremlagte af Contra-Citanten Krigsassessor Herman Schæffer i Aaret 1822 udgivne Skrift under Tittel af: "Et andet Slags Bekjendtgjørelser &c." saavelsom de paaankede Udladelser i Contra-Citantens under Sagen fremlagte Skrivelse af 1ste Marts d. A., bør døde og magtesløse at være, saa at de ikke komme Hoved=Citanterne til Fornærmelse paa Ære, gode Navn eller Rygte i nogen Maade, og bør Contra-Citanten for de af ham i berørte Skrivt mod Hoved=Citanterne brugte utilbørlige Udladelser, at bøde til Kjøbenhavns Fattigvæsens Hoved=Kasse 200 Rbdlr. Sølv. Derimod bør Hoved=Citanterne for Contra-Citantens Tiltale i denne Sag frie at være. Processens Omkostninger betaler Contra-Citanten til Hoved=Citanterne med 35 Rbdlr. Sølv, hvormed forholdes i Overeensstemmelse med det Hoved=Citanterne forundte beneficium grosessus gratniti, og hvoraf deres befalede Sagfører Procurator Guldberg tillægges i Salarium 15 Rbdlr. Sølv.
Aalborgs Stifts Adresseavis, 1824-10-30
Det bringes herved, i Overeensstemmelse med den 20de C. i Forordningen af 27de September 1799, til offentlig Kundskab. Høieste Rets Justits=Sekretariat den 16de October 1824. Deegen.